OzLabs/hebrew-wiki-articles huggingface dataset:
Himmelskönig, sei willkommen, רי"ב 182

Himmelskönig, sei willkommen (בעברית: מלך השמיים, ברוך בואך) רי"ב 182, היא קנטטה שהלחין יוהאן סבסטיאן באך ב-1714 בהיותו בוויימאר. ביצועה הראשון היה ב-25 במרץ בשנה זו, יום בו חל יום ראשון של הדקלים ובאותה שנה גם חג הבשורה. כקנטטות נוספות מאותה תקופה, הוא ביצע אותה מספר פעמים נוספות 
מאוחר יותר, בין היתר כשעבד בלייפציג, באותו מועד.

==היסטוריה ומילים==
באך עבד כמלחין החצר של הדוכס בוויימאר מ-1708, ובמרץ 1714 קודם לתפקיד הממונה על המוזיקה. בתפקיד זה היה אחראי להלחנה של יצירה חדשה מדי חודש, בעיקר של קנטטות, כשמטרתו הייתה להלחין קנטטה עבור כל מועד בשנה, תוך כמה שנים. לפי הידוע כיום, קנטטה זו הייתה הראשונה מתוך שמונה שהלחין באותה שנה.

סדר הקריאה לחג כולל פסוקים מהאיגרת אל הפיליפים, מהאיגרת הראשונה אל הקורינתים ומהבשורה על-פי מתי, שם מתוארת כניסת ישו לירושלים, האירוע שעל שמו נקרא המועד. הטקסט מיוחס לסלומון פרנק, משורר החצר שכתב את הליברטו לקנטטות נוספות של באך מתקופה זו, למרות שזה לא מופיע בגרסה המודפסת של מזמורי פרנק. הליברטו מתאר את כניסת אלוהים לליבו של המאמין בהשוואה לכניסת ישו לירושלים וכולל גם פסוק מספר תהלים ופסוק ממזמור של המשורר הגרמני בן המאה ה-17, פאול שטוקמן (Paul Stockmann).

בסך הכל ביצע באך את הקנטטה שש פעמים. הביצועים בלייפציג היו אמנם באותו תאריך, אך לא לכבוד יום ראשון של הדקלים שמועדו בשנה אינו קבוע, אלא לכבוד חג הבשורה.

==מבנה והרכב מבצע==
הקנטטה נכתבה עבור שלושה סולנים, אלט, טנור ובס ומקהלה בת ארבעה קולות. הכלים המשתתפים הם חלילית, שני כינורות, שתי ויולות ובאסו קונטינואו. הקנטטה מורכבת משמונה חלקים:
# סינפוניה
# מקהלה: Himmelskönig, sei willkommen (מלך השמיים, ברוך בואך)
# רצ'יטטיב לבס: Siehe, ich komme, im Buch ist von mir geschrieben (הנה, באתי, במגילת ספר כתוב עלי)
# אריה לבס: Starkes Lieben (אהבה אדירה)
# אריה לאלט: Leget euch dem Heiland unter (שימו עצמכם בחסות המושיע)
# אריה לטנור: Jesu, laß durch Wohl und Weh (ישו, באושר ובצער)
# כורל למקהלה: Jesu, deine Passion (ישו, פרשת סבלך)
# מקהלה: So lasset uns gehen in Salem der Freuden (הבה נלך בשלום ובגיל)

==הקלטות==
את הקנטטה ביצעו והקליטו כ-37 פעמים חלקן על ידי מנצחים ידועים כגון ניקולאוס הרנונקור (ב-1988), טון קופמן (ב-1995), מסאקי סוזוקי (ב-1996) וג'ון אליוט גרדינר (ב-2000).

==קישורים חיצוניים==
* [http://www.bach-cantatas.com/BWV182.htm פרטי הקנטטה באתר קנטטות באך]
* [http://www.bach-cantatas.com/Texts/BWV182-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
קיוצוגו היראיאמה

קִיוֹצוּגוּ הִירָאיָאמָה (ביפנית: 平山 清次; 13 באוקטובר 1874 – 8 באפריל 1943) היה אסטרונום יפני, שנודע במיוחד בזכות תגליתו שלאסטרואידים רבים יש מסלול דומה, באופן שאינו מתיישב עם מקריות. מכך הסיק שקיימות משפחות אסטרואידים. חמש המשפחות שאותן גילה נקראות על שמו – משפחות היראיאמה.

תגלית זו לא הייתה מובנה מאליה היות שלכל אחד מהאסטרואידים המרכיבים משפחה יש מאפייני מסלול המשתנים במעט במחזוריות של אלפי ועשרות אלפי שנים. הסיבה לכך היא מידת השפעה שונה של כוחות הכבידה באזור, בעיקר של צדק, ונקיפה שונה בעת התקרבות לפריהליון. היראיאמה היה הראשון שנטרל השפעות אלה מהנתונים, אם כי לא לחלוטין, וכך הוכיח שלאורך מיליוני שנים נתוני המסלול של חברי המשפחה נותרים דומים.

היראיאמה סיים את לימודיו באוניברסיטת טוקיו. בנוסף לעיסוקו במחקר אסטרואידים, עסק גם בבדיקת תצפיות אסטרונומיות יפניות וסיניות עתיקות.

עוד קרויים על שמו האסטרואיד 1999 היראיאמה והמכתש הירחי היראיאמה, שנקרא במשותף על שמו ועל שם מקוטו היראיאמה.

==קישורים חיצוניים==
* [http://adsabs.harvard.edu/full/1994ASPC...63....1K מאמר לזכרו באתר אוניברסיטת הרווארד]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אסטרונומים שעל שמם כוכב לכת מינורי
קטגוריה:אסטרונומים יפנים
קטגוריה:בוגרי אוניברסיטת טוקיו
קטגוריה:יפנים שנולדו ב-1874
קטגוריה:יפנים שנפטרו ב-1943
מקוטו היראיאמה

מָקוֹטוֹ הִירָאיָאמָה (ביפנית: 平山信; 6 ביוני 1867–2 ביוני 1945) היה אסטרונום יפני, היפני הראשון שגילה אסטרואידים. 

היראיאמה גילה בשנת 1900 שני אסטרואידים: 498 טוקיו ו-727 ניפוניה. בנוסף, המכתש הירחי היראיאמה נקרא על שמו ועל שם קיוצוגו היראיאמה.

==ראו גם==
* מצפה הכוכבים האסטרונומי הלאומי של יפן

==קישורים חיצוניים==

קטגוריה:אסטרונומים יפנים
קטגוריה:יפנים שנולדו ב-1867
קטגוריה:יפנים שנפטרו ב-1945
ספרי בלנטיין

ספרי בלנטיין (באנגלית: Ballantine Books) הוא בית הוצאה לאור הממוקם בארצות הברית.

בית ההוצאה לאור נוסד בשנת 1952 בידי בטי ויאן בלנטיין וזכתה להצלחה. בשנת 1973 נרכשה ההוצאה בידי רנדום האוס שבתורו נרכש ב-1998 בידי חברת ההוצאה לאור הגרמנית "ברטלסמן".

בין ספרי המדע הבדיוני שראו אור בספרי בלנטיין, מוכר הספר פרנהייט 451 של ריי ברדבורי, וסדרת מדע בדיוני בעריכת פרדריק פול.

בין הסופרים המפרסמים את ספריהם בקביעות באמצעות בית ההוצאה לאור וספריהם תורגמו לעברית: סטיב ברי, לינדה הווארד וג'ונתן קלרמן.

==קישורים חיצוניים==

* 

קטגוריה:הוצאות ספרים בארצות הברית
קטגוריה:תאגיד ברטלסמן
הספינה העתיקה מקירניה

שרידי הספינה העתיקה מקירניה
הספינה העתיקה מקירניה (באנגלית: Kyrenia ship) הוא השם שניתן לטרופת של אניית סוחר יוונית מן המאה ה-4 לפנה"ס שהתגלתה ליד קירניה שבקפריסין. 

את האנייה גילה בנובמבר 1965 מדריך צלילה קפריסאי בשם אנדריאס קריולו (Karioulou). איתרע מזלו של קריולו והוא איבד את מיקומה המדויק של הטרופת. רק ב-1967, לאחר מאתיים צלילות נוספות, עלה בידו לאתר מחדש את שרידי הספינה. משלחת ארכאולוגית בראשותו של מייקל קצב (Katzev), מן המוזיאון לארכאולוגיה ואנתרופולוגיה של אוניברסיטת פנסילבניה, חפרה באתר התת-ימי בין השנים 1969-1967. שימור חלקי העץ של האנייה נמשך בחורף 1970. הספינה השתמרה במצב טוב למדי, ושרידיה מוצגים במוזיאון שנבנה במיוחד עבורה במצודת קירניה .

==קישורים חיצוניים==

קטגוריה:קפריסין: אתרים ארכאולוגיים
קטגוריה:ספינות טרופות
קטגוריה:קצרמר קפריסין
סרן לרבי

סרן לרבי (בדנית: Søren Lerby, נולד ב-1 בפברואר 1958 בקופנהגן שבדנמרק) הוא כדורגלן ומאמן עבר דני ששיחק בעמדת הקשר בעיקר באייאקס אמסטרדם, בבאיירן מינכן, ובפ.ס.וו. איינדהובן.

==קריירת מועדונים==
===אייאקס אמסטרדם===
לרבי שיחק כנער במועדון הדני פרמאד אמאגר, ממנו עלה לקבוצה הבוגרת בשנת 1975, וכבר באותה שנה חתם באייאקס אמסטרדם מליגת העל ההולנדית, כאשר היה בן 17. אייאקס אמסטרדם הייתה באותן שנים מועדון גדול בזירה האירופית והמקומית, ולרבי זכה עמה בחמש אליפויות הולנד בשמונה עונות בהן שיחק בקבוצה. לרבי צבר 206 הופעות וכבש 66 שערים בתקופתו באייאקס.

===באיירן מינכן ומונקו===
בקיץ 1983 חתם לרבי בבאיירן מינכן, כמחליפו של פול ברייטנר שפרש מכדורגל. לרבי שיחק בבאיירן מינכן שלוש עונות, בהן זכה בשתי אליפויות הבונדסליגה ובשני גביעים מקומיים, צבר 89 הופעות והבקיע 22 שערים. בקיץ 1986 חתם במונקו מליגת העל הצרפתית, שם שיחק עונה אחת, וכבש שלושה שערים ב-27 הופעות.

===פ.ס.וו. איינדהובן===
בשנת 1987 חתם לרבי בפ.ס.וו. איינדהובן, ובשנת 1988 הגיע להישג המשמעותי ביותר בקריירה שלו, כאשר זכה עם הקבוצה בגביע אירופה לאלופות, לאחר ניצחון 5-6 בבעיטות הכרעה על בנפיקה ליסבון במשחק הגמר, כאשר לרבי הבקיע את אחת הבעיטות, במשחק שהסתיים בתוצאה 0-0 לאחר 120 דקות. לכך הוסיף לרבי שתי זכיות נוספות באליפות הולנד עם איינדהובן, נוסף על חמש הזכיות שהשיג עם אייאקס אמסטרדם. בשנת 1990 פרש לרבי ממשחק פעיל, לאחר שלוש עונות באיינדהובן, בהן צבר 81 הופעות והבקיע 16 שערים.

==קריירה בינלאומית==
לרבי שיחק בנבחרות הצעירות של דנמרק החל משנת 1973, ובשנת 1978 ערך בכורה בהנבחרת הבוגרת. לרבי שיחק עם דנמרק בשלושה טורנירים גדולים. ביורו 1984 כבש שער יתרון בחצי הגמר נגד נבחרת ספרד, שהשוותה בהמשך המשחק, וניצחה 5-4 בבעיטות הכרעה, למרות בעיטה מוצלחת של לרבי. במונדיאל 1986 השיג לרבי עם דנמרק מאזן מושלם בשלב הבתים, אך בשמינית הגמר הודחה נבחרתו, שוב על ידי נבחרת ספרד, והפעם לאחר תבוסה בתוצאה 5-1. הטורניר הגדול האחרון בו לרבי השתתף היה יורו 1988, בו דנמרק לא השיגה ולו נקודה אחת. בשנת 1989, פרש מהנבחרת לאחר 11 שנים, 67 הופעות ועשרה שערים.

==קריירת אימון==
באוקטובר 1991 פוטר יופ היינקס מאימון באיירן מינכן לאחר פתיחת עונה גרועה, ולרבי מונה כמחליפו. התוצאות שלרבי השיג בשנה זו לא השביעו את רצון ההנהלה גם כן, והוא פוטר בפברואר 1992 לאחר הדחה משפילה מגביע אופ"א על ידי קבוצת B 1903 מליגת העל הדנית במפגש כפול לאחר 6-3 בסיכום שני המשחקים. לאחר מכן הפך לסוכן שחקנים מוסמך על ידי פיפ"א.

== קישורים חיצוניים ==

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני אייאקס
קטגוריה:כדורגלני באיירן מינכן
קטגוריה:כדורגלני מונקו
קטגוריה:כדורגלני פ.ס.וו. איינדהובן
קטגוריה:כדורגלני נבחרת דנמרק
קטגוריה:קופנהגן: כדורגלנים
קטגוריה:מאמני כדורגל דנים
קטגוריה:מאמני באיירן מינכן
קטגוריה:כדורגלני יורו 1984
קטגוריה:כדורגלני יורו 1988
קטגוריה:כדורגלני מונדיאל 1986
קטגוריה:ילידי 1958
עמי-דיתנה

לוח [[טין עם כתובת דו-לשונית, שומרית ואכדית, בו מוזכרים הכח והסמכות שהוענקו למלך הבבלי עמי-דיתנה (מוזיאון הכט, חיפה)]]
עַמי-דיתַנַה היה מלך אמורי, המלך התשיעי בשושלת הראשונה של מלכי בבל. הוא מלך כ-37 שנים בין השנים 1683–1647 לפנה"ס על פי הכרונולוגיה התיכונה, או 1640-1683 לפנה"ס על פי הכרונולוגיה הנמוכה.

הוא היה בנו ויורשו של המלך אבי-אשוח. תקופת שלטונו על פי המקורות הייתה תקופה של שקט. הוא היה עסוק בעיקר בהרחבת והעשרת המקדשים ומבנים נוספים. בשנת מלכותו החמישית הוא הכניס פסל המייצג אותו למקדש אסגילה שהיה מקדש למרדוך, אל הראשי הבבלי.  הפסל היה מעוצב כנסיך היושב על כס מלכות מפואר. בשנת מלכותו האחרונה, הוא הרס את חומות העיר דיר ששכנה מצפון מזרח לבבל. חומות אלה נבנו לפני כן על ידי דמיק-אילישו מאיסין. את עמי דיתונה ירש בנו עמי-צדוקה.

==קישורים חיצוניים==
*[http://cdli.ucla.edu/tools/yearnames/HTML/T12K9.htm פירוט האירועים לפי שנים, שנות מלכותו של עמי-דיתנה]

קטגוריה:מלכי השושלת ה-1 האמורית של בבל
פנגולין פיליפיני

פנגולין פיליפיני (שם מדעי: Manis culionensis) הוא מין של פנגולין האנדמי לאי פלאוואן שבפיליפינים ומצוי בסכנת הכחדה בטבע.
== מאפיינים ==
פנגולין זה חי בטבע רק ביערות גשם טרופיים באי פלאוואן שבפיליפינים והוא דומה מאוד למין פנגולין מלאי, אך בעל ראש קצר יותר, קשקשים קטנים יותר וזנב ארוך יותר. אורכו הממוצע 58–176 ס"מ ומשקלו 1.8–2.4 ק"ג. הוא בעל קשקשים חומים על פני גופו עד לראש ובעל לשון ארוכה ודביקה איתה הוא תופס נמלים וחרקים קטנים והוא בעל טפרים גדולים העוזרים לו לטפס. הוא גם יכול להיתלות עם זנבו מבין הענפים אבל כמו מרבית הפנגולינים השריון המגן פוגע במהירותו ובתנועתו.

הפנגולין יוצא בלילה לשחר אחר מזון. הוא ניזון בעיקר מנמלים ומטרמיטים אותם הוא מחפש בקינם, הורס אותו באמצעות טפריו הגדולות ותופס אותם בלשונו הדביקה והארוכה. הוא חסר שיניים ולעיתים בולע אבנים כדי לעזור לו לטחון את המזון בקיבה. הקשקשים שלו מונעים מהנמלים להשיב לו מלחמה, כשהן נתקעות בקשקשים המוגנים. קשקשיו הקשים מגנים עליו גם מטורפים פוטנציאלים.

פנגולינים אלה נמצאים בסכנת הכחדה עקב פגיעה מידי האדם שצד אותם לבשר וכן ללבושי שריון מקשקשיהם.

==קישורים חיצוניים==

== הערות שוליים ==

קטגוריה:פנגוליניים
קטגוריה:הפיליפינים: יונקים
קטגוריה:הפיליפינים: מינים אנדמיים
קטגוריה:יונקים ביערות הגשם של דרום-מזרח אסיה
פנגולין הכף

פַּנְגּוֹלִין הכף (שם מדעי: Smutsia temmincki) הוא מין יונק עוטה קשקשים, שהוא מין של פנגולין, הנפוץ בסוואנות במזרח עד דרום אפריקה. מין זה הוא מין הפנגולין היחיד החי במדינת דרום אפריקה (כף אפריקה), ולכן זהו שמו.

== מאפיינים ==
הפנגולינים מזכירים מעט זוחלים מכוסי קשקשים, אך למעשה הם יונקים בעלי קשקשים גדולים חומים החופפים זה את זה. אורכם 37–59 ס"מ ומשקלם 3–15 ק"ג. הם בעלי זנב ארוך ומכוסה קשקשים והוא מוטל על הקרקע בשעת ההליכה. לפנגולין טפרים גדולים וחדים ברגליו הקדמיות, ראשו קצר וחסר שיניים ולשונו ארוכה ודביקה. לפנגולינים אין אוזניים חיצוניות ולכן הם לא מצטיינים בשמיעה. גם חוש הראיה שלהם חלש, אך הם בעלי חוש ריח חד.

הם חיים באזורים פתוחים וסוואנות, אך גם באזורי שיחים ברחבי אפריקה לאורך מזרח ומרכז אפריקה עד לדרום אפריקה בדרום. הוא יוצא בעיקר בלילה וחי לבדו. הוא ניזון מנמלים ומטרמיטים אותם הוא מוציא מתיליהם הגדולים באמצעות טפריו ואחר כך באמצעות לשונו הארוכה והדביקה לוכד אותם וזולל.

במשך היום הוא נח באדמה במאורות שהוכנו על ידי שנבובים או חזירי יבלות. הפנגולינים חיים ביחידות בטריטוריות תחומות ומסומנות וחיים בבדידות.

כאשר טורפים כמו אריות, נמרים וצבועים מפתיעים אותם, הם מתכרבלים לכדור קשקשים אותו יהיה קשה מאוד לפתוח. אמצעי הגנה נדירים יותר שלהם הם לנשוף, להצליף בזנבם שיכול לפצוע קשה ואף לפלוט ריחות דוחים מפי הטבעת. 

הפנגולינים הצעירים רוכבים על גבה של אמם עד שהם גדולים.

הפנגולינים נמצאים בסכנה בעיקר עקב ציידים שצדו אותם למטרות בשר או לבישת שריון.

== גלריה ==
<gallery mode="packed">
Manis temminckii (29390603130).jpg
Manis temminckii 01 by Line1.JPG
Manis temminckii (29681414615).jpg|שותה מים
Ground Pangolin at Madikwe Game Reserve.jpg
Ground Pangolin near Yagoi.jpg
</gallery>

==קישורים חיצוניים==

קטגוריה:פנגוליניים
קטגוריה:דרום אפריקה: יונקים
קטגוריה:מוזמביק: יונקים
קטגוריה:טנזניה: יונקים
קטגוריה:מינים פגיעים
קטגוריה:יונקים בסוואנה האפריקנית
קטגוריה:בעלי חיים שתוארו ב-1832
פנגולין עצים גדול

פנגולין עצים גדול או פנגולין ארך זנב (שם מדעי: Phataginus tetradactyla) הוא מין של פנגולין גדול החי באפריקה המשוונית. הוא קרובו של פנגולין עצים קטן החי באותם אזורים.

== מאפיינים ==
לפנגולין זה זנב ארוך שנתן לו את שמו השני. הוא מגיע לאורך של 30–40 ס"מ עם זנב באורך 60–70 ס"מ ולמשקל של 2-2.5 ק"ג. הזכרים גדולים מהנקבות. 

כמו רוב הפנגולינים גם פנגולין זה הוא בעל קשקשים עבים בצבע חום או כתום כהה וראש קטן חסר שיניים אך בעל לשון ארוכה ודביקה וטפרים גדולים. קצצה הזנב בעל עור חשוף ועוזר להיתפס על ענפים והחזיק את משקלם בשל אורכו וחוזקו. הבטן, החלק התחתון של הגפים והפנים בעלי שערות ולא קשקשים. 

הם חיים במערב ומרכז אפריקה ביערות גשם, ביצות וגדות נהר בצפון ומערב מסנגל עד אוגנדה ובדרום עד לאנגולה והם נמצאים גם ביערות קונגו וגינאה. הם חיים רוב הזמן על העצים ונדירים יותר בערבות וסוואנות פתוחות. הם נפוצים בחלקים הפנימיים יותר של היערות.

הם חיים בין העצים ביער ונתלים עם זנבם בטיפוסם. הם אפילו יכולים להשתלשל מהזנב אך לא לאורך זמן. מדי פעם הם גם יורדים למים לשחות.

הם אוכלים נמלים וטרמיטים באמצעות לשונם הארוכה והדביקה וקורעים את התל באמצעות הטפרים הגדולים שלהם. בעת התקפה הם מתכרבלים לכדור קשקשים אותו אי-אפשר להתקיף. הטורפים העיקריים שלהם הם נמרים ועופות דורסים.כמו שאר הפנגולינאים המין נמצא בסכנת הכחדה בגלל ציד וכריתת יערות.

כמו רוב היצורים הטרופיים, הם יכולים להתרבות כל השנה. תקופת ההריון היא בערך 140 יום, ובסיומה נולד צאצא יחיד, המגדל קשקשים במהירות. הוא מטפס על גופה של אמו מאחור עד שהוא מתבגר.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:פנגוליניים
קטגוריה:אוגנדה: יונקים
קטגוריה:בעלי חיים שתוארו ב-1766
קולבושובה

קולבושובה (בפולנית: Kolbuszowa; ביידיש: קאלבאסאוו) היא עיירת מחוז בפרובינציית פודקרפצקיה שבפולין, בה התקיימה עד השואה קהילה יהודית גדולה.

==תולדות היישוב==
קולבושובה נזכרת לראשונה בשנת 1503, והיא השתייכה תחילה לנסיכות סנדומייז'. בסוף המאה ה-16 הוענקו ליישוב זכויות עיר. בשנת 1652 נפגעה העיירה קשות מהמגפה השחורה, וכעבור 4 שנים נפגעה מפלישת האימפריה השוודית. בהמשך, השתקמה העיירה, ונודעה בזכות תעשיית הנגרות הענפה בה.

בשנת 1867, תחת שלטון אוסטריה, הפכה העיירה לעיירת מחוז עצמאית. בשנת 1904 פגעה ביישוב דליקה גדולה.

==יהודי קולבושובה==
התיעוד הראשון לישיבת יהודים בעיירה הוא משנת 1700, ובתחילה הוגבלו האזורים שבהם הותר ליהודים להתגורר ביישוב. בתחילת המאה ה-18 נחנך בעיירה בית כנסת וקודש בה בית עלמין יהודי, ובמשך מספר שנים הייתה הקהילה המקומית כפופה לקהילת אפטא. מהמאה ה-19 נמנו רוב יהודי העיירה על חסידות רופשיץ, ומסוף אותה מאה החלה בעיירה גם פעילות ציונית.

רבה של העיר משנת ה'תקס"ד עד שנת ה'תקצ"ד היה רבי יעקב הורוביץ ממעליץ.

בתחילת מלחמת העולם הראשונה נמלטו מהעיירה רבים מיהודיה, ובנותרים התעמרו החיילים הרוסים שנכנסו אליה. לאחר תום המלחמה נערך פוגרום ביהודי העיירה, בו רבים נפצעו ונשדדו. בסיוע הג'וינט השתקמה במעט הקהילה בעיירה, ובין מלחמות העולם התקיימה בה פעילות של המפלגות היהודיות השונות, וכן פעל בה קיבוץ הכשרה. בשנים אלה נמנו בעיירה כ-2,500 יהודים, כמחצית מתושביה.

===בשואה===
[[אנדרטה לזכר יהודי קולבושובה שנספו בשואה, בבית העלמין בחולון]]
עם פרוץ מלחמת העולם השנייה בזזו חיילים פולנים נסוגים את חנויות היהודים בעיירה. ב-13 בספטמבר 1939 נכנסו לעיירה הגרמנים, והחלו בחטיפת יהודיה לעבודות כפייה, תוך שוד רכושם. בהמשך, הוטלו על יהודי העיירה גזירות שונות, ובהן חובת ענידת סרט זרוע, הגבלות תנועה וחובת ביצוע עבודות כפייה מגיל 12, חלקן במחנות עבודה.

ב-13 ביוני 1941 רוכזו יהודי העיירה בגטו שהוקם בחלק מוזנח בה, בו שוכנו בצפיפות רבה ובתנאי רעב, ואליו הועברו בהמשך יהודים נוספים מכפרי הסביבה. יהודים שנתפסו מבריחים מזון לגטו הוצאו להורג. באפריל 1942 רצחו הגרמנים 22 יהודים בגטו, והטילו על יתר היהודים תשלומי כופר גבוהים. בהמשך, הביאו הגרמנים יהודים רבים מכפרי הסביבה לסביבת העיירה, ושם רצחו אותם. ביוני 1942 הוטלו תשלומי כופר נוספים על יושבי הגטו. 

ב-24 ביוני 1942 הוצעדו יושבי הגטו שבעיירה לגטו ז'שוב, וביולי 1942 שולחו רובם למחנה ההשמדה בלז'ץ. כ-100 יהודים שהושארו בקולבושובה לשם איסוף וסידור רכוש המגורשים שולחו לבלז'ץ ב-15 בנובמבר 1942, תוך עריכת מצוד אחר מספר יהודים שניסו להימלט מהאקציה. מקהילת קולבושובה שרדו את השואה 9 יהודים.

==קישורים חיצוניים==

* 
* 
* [https://web.archive.org/web/20160701101417/http://moreshet.pl/he/node/951 קולבושובה] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 
* 
* 

קטגוריה:פודקרפצקיה: יישובים
קטגוריה:גליציה
קטגוריה:פודקרפצקיה: עיירות יהודיות
קטגוריה:גטאות בפולין
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
שמשו-דיתנה

שַמְשו-דיתַנַה (גם שמשודיתנה) היה מלך אמורי, המלך האחד עשר והאחרון בשושלת הראשונה של מלכי בבל. הוא מלך במשך 30 שנה, בין השנים 1625–1595 לפנה"ס, לפי הכרונולוגיה התיכונה. או בין 1561–1531 לפנה"ס, לפי הכרונולוגיה הנמוכה. הוא היה בנו ויורשו של המלך עמי-צדוקה.

שמשו-דיתנה הורד מכס המלוכה ונלקח בשבי על ידי המלך החתי מורשיליש הראשון שפלש לבבל והרס אותה. לאחר נפילת השושלת הראשונה, בבל נכנסה לתקופת חושך קצרה שבה היא נשלטה כנראה על ידי שושלת ארץ-הים, במאה ה-16 לפנה"ס עולה לשלטון בבבל השושלת השלישית של מלכי בבל שהייתה שושלת כשית.

==קישורים חיצוניים==
*[http://cdli.ucla.edu/tools/yearnames/HTML/T12K11.htm פירוט האירועים לפי שנים, שנות מלכותו של שמשו-דיתנה]

קטגוריה:ערכים שבהם תבנית בריטניקה אינה מתאימה
קטגוריה:מלכי השושלת ה-1 האמורית של בבל
הכוורת (ולינגטון)

"הכוורת" במרכז התמונה כשמשמאלה בית בוון ומימינה בית הפרלמנט
הכוורת (אנגלית: The Beehive) הוא כינויו של אחד מבתי הפרלמנט של ניו זילנד, משכנה של הזרוע המבצעת. המבנה, השוכן בסמיכות למרכז העסקים הראשי של ולינגטון, בירת ניו זילנד, חב את כינויו לצורתו המזכירה כוורת דבורים.

המבנה נבנה בשלבים בין השנים 1969–1979 ונחנך רשמית על ידי ראש ממשלת ניו זילנד דאז, רוברט מולדון, במאי 1977. מוסדות הממשלה עברו למבנה שנתיים מאוחר יותר.

גובהו של המבנה 72 מטרים, והוא בן 10 קומות מעל הקרקע, בנוסף ל-4 קומות תת-קרקעיות. המבנה מאכלס את משרד ראש הממשלה של ניו זילנד ומשרדים של שרים, את חדר אסיפות הקבינט של הממשלה, אולם כנסים, וכן את מרכז ניהול המשברים הלאומי שממוקם במרתף הבניין.

בשנת 2015 הוכרזה הכוורת כמבנה לשימור.

==קישורים חיצוניים==

* 

קטגוריה:ולינגטון (ניו זילנד): מבנים
הפיגוע בימת צ'אד (2015)

הפיגוע בימת צ'אד היה פיגוע התאבדות משולש שאירע ב-5 בדצמבר 2015 באי "לולו פו" שבימת צ'אד בתחומה של צ'אד. בפיגוע נהרגו 15 בני אדם ונפצעו 130 נוספים.

אף ארגון טרור לא נטל אחריות על הפיגוע שבוצע בידי ארבע נשים מתאבדות במהלך שוק שבועי המתקיים באי, אך פקידים בממשלת צ'אד העריכו כי מאחוריו עומד ארגון הטרור האסלאמי הקיצוני "בוקו חראם" שצבא צ'אד היה שותף למערכה אזורית נגדו מראשית 2015, לאחר שהתקפות הטרור שביצע הארגון חרגו מגבולות צפון ניגריה לתחומן של המדינות השכנות ובהן צ'אד.

פיגוע ההתאבדות ב"לולו פו" הוא מתקפת הטרור השנייה ברציפות במדינה לאחר פיגוע התאבדות משולש נוסף שבוצע בכפר באגה סולה ב-10 באוקטובר 2015 שבו נהרגו 41 אנשים.

==קישורים חיצוניים==
* 

קטגוריה:פעולות טרור ב-2015
קטגוריה:פיגועי התאבדות
קטגוריה:צ'אד: היסטוריה
ימת צ'אד (2015)
קולצ'יני

קולצ'יני (באוקראינית: Кульчини; בפולנית: Kulczyny; ביידיש: קולטשין) היא עיירה במחוז חמלניצקי שבאוקראינה, בה התקיימה עד השואה קהילה יהודית גדולה.

היישוב, השוכן על גדת נהר פונורי, נזכר בשמו הנוכחי מהמאה ה-15. לאחר שנחרב בעת פלישת הטטרים לאזור, הוקם היישוב בשנית בגדה השנייה של הנהר.

==יהודי קולצ'יני==
בתחילת המאה ה-20 נמנו בעיירה 2,031 יהודים. בין מלחמות העולם נמנו בעיירה כ-1,200 יהודים, קרוב לשליש מתושביה, ופעלו בה מועצה יהודית ממלכתית ובית ספר יידי.

באמצע יולי 1941, במהלך מבצע ברברוסה, נכבשה העיירה בידי הגרמנים, ובאביב 1942 רוכזו היהודים שנותרו בה בגטו מוקף גדר תיל שהוקם בה, אליו הובאו גם יהודים מיישובי הסביבה. על יושבי הגטו הוטלו גזירות שונות, והם נלקחו לעבודות כפייה.

באוגוסט 1942 רוכזו יושבי הגטו שבעיירה בכיכר השוק המקומית, ונלקחו לעיירה מנייווצי , בה הוחזקו לילה באורוות ובדירים, ולמחרת נרצחו כולם.

==קישורים חיצוניים==
* 
* 
* 

קטגוריה:גטאות באוקראינה
קטגוריה:מחוז חמלניצקי: יישובים
קטגוריה:מחוז חמלניצקי: עיירות יהודיות
קטגוריה:יישובים שהוקמו במאה ה-16
קרל נסר

קרל מגנוס נסר (בשוודית: Carl Magnus Nesser; נולד: 1971) הוא דיפלומט שוודי שכיהן כשגריר שוודיה בישראל בשנים 2013–2017.

נסר היה גם הנציג השוודי באו"ם בניו יורק ובארגון לביטחון ולשיתוף פעולה באירופה בווינה. כמו כן כיהן כשגריר שוודיה בעיראק מיולי 2010 עד סתיו 2012. 

כיהן כשגריר שוודיה בישראל מאפריל 2013, עד שהוחלף בידי מגנוס הלגרן בשנת 2017.

==ראו גם==
*יחסי ישראל–שוודיה
*מגנוס הלגרן

==הערות שוליים==

קטגוריה:שגרירי שוודיה בישראל
קטגוריה:שגרירי שוודיה בעיראק
קטגוריה:שוודים שנולדו ב-1971
הנס נובאק

הנס נובאק (בגרמנית: Hans Nowak, 9 באוגוסט 1937 - 19 ביולי 2012) היה כדורגלן גרמני ששיחק בעיקר בשאלקה 04 ובבאיירן מינכן בעמדת המגן.

==קריירת מועדונים==
נובאק נולד בגלזנקירכן שבגרמניה. שיחק כילד בקבוצות הילדים והנוער של איינטרכט גלזנקירכן ואלמניה גלזנקירכן מעיר הולדתו. בשנת 1958, בגיל 21, עבר לקבוצת הבוגרים של שאלקה 04, גם היא מגלזנקירכן, שם שיחק שבע עונות, וכבש 27 שערים ב-145 הופעות. כששיחק בשאלקה, היה נובאק ידוע כמגן מגוון במיוחד המסוגל לשחק בכל עמדות ההגנה ואף להבקיע שערים רבים, עקב תפקיד התקפי יחסית למגן שקיבל ממאמנו.

בשנת 1965 עבר נובאק לבאיירן מינכן, שם שיחק שלוש עונות, והבקיע ארבעה שערים ב-37 הופעות. עם באיירן מינכן זכה נובאק בגביע אירופה למחזיקות גביע בשנת 1967, לאחר ניצחון 1-0 בגמר מול גלאזגו ריינג'רס לאחר הארכה, במשחק בו פתח בהרכב. 

בשנת 1968 עבר נובאק לקיקרז אופנבך, שם שיחק שלוש שנים אך צבר רק 12 הופעות, ופרש ממשחק בשנת 1971.

==קריירה בינלאומית==
לנובאק 15 הופעות במדי נבחרת גרמניה המערבית. נובאק פתח בכל ארבעת המשחקים של נבחרתו במונדיאל 1962, בו הודחה נבחרת מערב גרמניה ברבע הגמר על ידי נבחרת יוגוסלביה.

==לאחר הפרישה==
נובאק התנסה באימון של מספר קבוצות חובבים, ולאחר מכן הפך למנהל יחסי הציבור בחברת הלבשת הספורט הגרמנית פומה. בשנת 1991 עזב את פומה, ומונה למנהל מכירות בבאיירן מינכן, שם עבד עד לשנת 2008. 

בשנת 2012 התמוטט נובאק ונפטר בגיל 74.

== קישורים חיצוניים ==

קטגוריה:מאמני כדורגל גרמנים
קטגוריה:כדורגלני שאלקה 04
קטגוריה:כדורגלני באיירן מינכן
קטגוריה:כדורגלני קיקרז אופנבך
קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1962
קטגוריה:גרמנים שנולדו ב-1937
קטגוריה:גרמנים שנפטרו ב-2012
זאב וולף בלום

זאב וולף הכהן בלום (1855, מוינשט, רומניה - 8 בנובמבר 1911, ראש פינה) היה מאנשי העלייה הראשונה, ממייסדי המושבה ראש פינה, שימש במשך כמה שנים כמוכתר של המושבה.

== ביוגרפיה ==
נולד לשמשון בן צבי בעיירה מוינשט שבמולדבה, רומניה. הוא קיבל חינוך מסורתי וסחר בתבואה. בן 28, הצטרף לחבורה יישוב ארץ-ישראל על ידי עבודת אדמה. האגודה נוסדה במוינשט ביזמתם של המזכיר דוד שוב וראש החבורה מנדל גרינברג. האגודה איגדה 50 משפחות, כ-130 נפשות, אשר שמו לעצמן מטרה להתנחל על הקרקע כאיכרים בארץ ישראל. חבריה החלו בפעילות ציונית כחלק מן ההתעוררות הלאומית בקרב עמי אירופה שהחלה לאחר אביב העמים. הם אספו כספים לשם רכישת קרקע בארץ ישראל מבלי שהכירו את התנאים הקשים, ששררו במקום באותה תקופה.

ב-24 יולי 1882, יום לפני תשעה באב, רכש דוד שו"ב עבור אגודתו, מן הבדואים בגליל העליון, שני שלישים מאדמות ג'עוני. את יתרת האדמה במקום קנו משפחות יהודים שהגיעו מרוסיה.

בסוף חודש אב ה'תרמ"ב (15 באוגוסט 1882), יצא זאב עם אשתו מאלי לבית גולדנברג וארבעת צאצאיהם, בתוך משלחת של 30 משפחות לעיר הנמל גאלאץ. הם עברו בבאקו שם הצטרפו אליהן משפחות נוספות מהעיר יאשי ומערים אחרות. בגאלאץ הצטרפו עוד משפחות מטעם הוועד המרכזי של אגודות חובבי ציון בעיר. כ-90 איש מהם הפליגו באניה "טיטוס" דרך קושטא וביירות ועגנו בחיפה. 

יחד עם זאב וולף עלו ארצה גם שלושת אחיו ואחותו מלכה. 

החבורה התיישבה על אדמת הכפר ג'עוני (גיא אוני) בשלהי אלול תרמ"ב. זאב וולף בלום חתום שלישי על אישור התקנות של המושבה החדשה שנחתמו באספת המייסדים הראשונה של המושבה במוצאי שבת תשובה ה'תרמ"ג, ישיבה שבה ניתן למושבה השם ראש פינה. יחד עם אשתו מאלי, היה זאב שותף לעבודת הקרקע ולבניית המושבה ראש פינה. לימים שימש גם כמוכתר המושבה. 

זאב השתתף ביסוד החברה "זרע אברהם" ע"ש הברון אברהם בנימין אדמונד ג'יימס דה רוטשילד, לעזרה הדדית ולשיפור המידות במושבה.

נפטר בראש פינה ביום ט"ז בתשרי ה'תרע"ב, 8 בנובמבר 1911, והוא בן 64.

==משפחתו==
* ברכה - נישאה לזאב ספיר.
* יצחק - נהרג ב-1911 בהגנת יבנאל

== קישורים חיצוניים ==
* 

==הערות שוליים==

קטגוריה:אנשי העלייה הראשונה
קטגוריה:מייסדי ראש פינה
קטגוריה:אנשי היישוב ילידי רומניה
קטגוריה:ארץ-ישראלים שנולדו ב-1835
קטגוריה:ארץ-ישראלים שנפטרו ב-1911
דראפט ההרחבה של שנת 2014 בליגת ה-MLS

דראפט ההרחבה של שנת 2014 בליגת ה-MLS היה דראפט ההרחבה התשיעי בתולדות ליגת ה-MLS. הדראפט התקיים ב-10 בדצמבר 2014 לרגל הצטרפותן הצפויה של קבוצת ניו יורק סיטי ואורלנדו סיטי לליגה.

==תהליך הבחירה==
הבחירה בדראפט נעשתה על פי הכללים הבאים:
*כל קבוצה קיימת קבלה את האפשרות לבחור 11 שחקנים ולהגן עליהם מפני הבחירה. שחקנים השותפים לפרויקט "אדידס ג'נריישן" קיבלו הגנה באופן אוטומטי, למעט שחקנים שסיימו את התוכנית ועברו לסגל הקבוצה הבוגר עד סוף שנת 2014.
*לאחר שנבחר שחקן "לא מוגן" מקבוצה מסוימת, יכלה אותה הקבוצה להגן על שחקן אחד נוסף מבין הנותרים.
*במידה ונבחרו 2 שחקנים מאותה קבוצה, לא ניתן יותר לבחור שחקנים נוספים מאותה הקבוצה.

==שחקנים שנבחרו בדראפט==
{| class="wikitable"
|-
! בחירה !! שם השחקן !! קבוצה בוחרת !! קבוצת מקור
|-
| 1 || דונובן ריקטס || אורלנדו סיטי || פורטלנד טימברס
|-
| 2 || נד גרבווי || ניו יורק סיטי || ריאל סולט לייק
|-
| 3 || טוני קסקיו || אורלנדו סיטי || קולורדו ראפידס
|-
| 4 || פטריק מולינס || ניו יורק סיטי || ניו אינגלנד רבולושן
|-
| 5 || ג'ליל אניבאבא || אורלנדו סיטי || סיאטל סאונדרס
|-
| 6 || ג'ייסון הרננדז|| ניו יורק סיטי || סן חוזה ארת'קווייקס
|-
| 7 || פדרו ריבריו || אורלנדו סיטי || פילדלפיה יוניון
|-
| 8 || דניאל לוביץ || ניו יורק סיטי || טורונטו
|-
| 9 || לואיס ניל || אורלנדו סיטי || די.סי. יונייטד
|-
| 10 || טוני טיילור || ניו יורק סיטי || ניו אינגלנד רבולושן
|-
| 11 || ג'יירו אריטה || אורלנדו סיטי || קולומבוס קרו
|-
| 12 || מאהי בלוצ'י || ניו יורק סיטי || ונקובר וייטקאפס
|-
| 13 || הית' פירס || אורלנדו סיטי || מונטריאול אימפקט
|-
| 14 || ג'ורג' ג'ון || ניו יורק סיטי || דאלאס
|-
| 15 || דני מוונגה || אורלנדו סיטי || קולורדו ראפידס
|-
| 16 || טוני מק'נמרה || ניו יורק סיטי || די.סי. יונייטד
|-
| 17 || מארק שרוד || אורלנדו סיטי || יוסטון דינמו
|-
| 18 || סאל זיזו || ניו יורק סיטי || ספורטינג קנזס סיטי
|-
| 19 || אריק גריג || אורלנדו סיטי || קולומבוס קרו
|-
| 20 || כריס וינגרט || ניו יורק סיטי || ריאל סולט לייק
|}

==הערות שוליים==

קטגוריה:דראפט הרחבה: MLS
קטגוריה:2014 בספורט
קטגוריה:2014 בארצות הברית
QSW-06

QSW-06 (בסינית: 微声手枪, פין-ין: Wéishēng Shǒu Qiāng, תרגום: "אקדח מושתק (מילולית: מוגבל)") הוא אקדח חצי-אוטומטי מושתק. הוא נמצא בשימוש צבא השחרור העממי של סין וכן בכמה יחידות משטרתיות סיניות. 

QSW-06 מבוסס על האקדח החצי-אוטומטי QSZ-92, ומיועד להחליף את האקדח המושתק הקיים בשירות, QSW-67.

הייצור שלו החל בשנת 2006.

== פרטים טכניים ==
* משקל - פחות מקילוגרם אחד
* מחסנית - 20 כדורים
* מהירות לוע - 895 מטר לשנייה (3222 קמ"ש)
* אורך - 195 מילימטר
* אורך קנה - 120 מילימטר

==קישורים חיצוניים==
* [https://www.militaryfactory.com/smallarms/detail.asp?smallarms_id=1044 דף מידע מאתר היצרן]

 
קטגוריה:הרפובליקה העממית של סין: אמצעי לחימה
קטגוריה:נשק קל
קטגוריה:אקדחים
דראפט ההרחבה של שנת 1980 ב-NBA

דראפט ההרחבה של שנת 1980 בליגת ה-NBA היה דראפט ההרחבה שביעי בתולדות הליגה. הדראפט התקיים ב-28 במאי 1980 בעקבות הצטרפותה של קבוצת דאלאס מאבריקס כקבוצה ה-23 בליגת ה-NBA.

==תהליך הבחירה==
בדראפט הרחבה לכל קבוצה יש אפשרות "להגן" על חלק משחקני הסגל שלה, בחירת השחקנים מתבצעת מתוך רשימת השחקנים הלא-מוגנים. בדראפט הנוכחי יכלה כל קבוצה להגן על 8 שחקנים, מתוך השחקנים הנותרים בחרה דאלאס 22 שחקנים, אחד מכל קבוצה.

המאבריקס בחרו להתמקד בבחירה של שחקנים צעירים - 18 מתוך 22 השחקנים שנבחרו היו בעלי וותק של 3 שנים או פחות בליגה. 11 מהשחקנים שנבחרו היו בחירות סיבוב ראשון בדראפט. רק מחצית מתוך 22 השחקנים שנבחרו שיחקו לבסוף בעונת הבכורה של הקבוצה בליגה, רק 2 שחקנים שיחקו יותר מעונה אחת בקבוצה.

==שחקנים שנבחרו בדראפט==
{| class="wikitable sortable"
|-
! שם !! עמדה !! קבוצה קודמת !! ותק !! עונות בדאלאס
|-
| דל בשור || רכז || שיקגו בולס || 2 || לא שיחק בקבוצה
|-
| וינפורד בוינס || רכז/פורוורד || ניו ג'רזי נטס || 2 || 1980
|-
| אלונזו בראדלי || פורוורד || יוסטון רוקטס || 3 || לא שיחק בקבוצה
|-
| מייק בראץ || רכז || פיניקס סאנס || 3 || לא שיחק בקבוצה
|-
| מרטי ביירנס || פורוורד || לוס אנג'לס לייקרס || 2 || 1980
|-
| אוסטין קאר || רכז|| קליבלנד קאבלירס || 9|| 1980
|-
| ג'ים קלמונס || רכז || וושינגטון בולטס || 9 || לא שיחק בקבוצה
|-
| טרי דיורוד|| רכז || דטרויט פיסטונס || 1 || 1980
|-
| ג'ק גיוונס || רכז/פורוורד || אטלנטה הוקס || 2 || לא שיחק בקבוצה
|-
| ג'ו האסט || רכז || אינדיאנה פייסרס || 3 || 1980
|-
| ג'ף יוסטון || רכז || ניו יורק ניקס || 1 || 1980
|-
| עבדול ג'ילאני || פורוורד/סנטר || פורטלנד טרייל בלייזרס || 1 || 1980
|-
| ג'ף ג'אדקינס || רכז/פורוורד || בוסטון סלטיקס || 2 || לא שיחק בקבוצה
|-
| ארוויד קרמר || סנטר || דנוור נאגטס || 1 || לא שיחק בקבוצה
|-
| טום לגארד || פורוורד/סנטר || סיאטל סופרסוניקס || 3 || 1980–1982
|-
| בילי מקיני || רכז || קנזס סיטי קינגס || 2 || לא שיחק בקבוצה
|-
| ויילי פק || רכז || סן אנטוניו ספרס || 1 || לא שיחק בקבוצה
|-
| בינגו סמית' || רכז/פורוורד || סן דייגו קליפרס || 11 || לא שיחק בקבוצה
|-
| ג'ים ספאנרקל || רכז/פורוורד || פילדלפיה 76' || 1 || 1980–1984
|-
| ריימונד טאונסנד || רכז || גולדן סטייט ווריירס || 2 || לא שיחק בקבוצה
|-
| ריצ'רד וושינגטון || פורוורד/סנטר || מילווקי באקס || 4 || 1980
|-
| ג'רום וייטהד || פורוורד/סנטר || יוטה ג'אז || 2 || 1980–1985
|}

==הערות שוליים==

קטגוריה:דראפט הרחבה: NBA
קטגוריה:1980 בספורט
קטגוריה:1980 בארצות הברית
כללי פג'נס

כללי פג'נס (Fajans' Rules) בכימיה אי-אורגנית שניסח הכימאי קזימיר פג'נס (Kazimierz Fajans) בשנת 1923 נועדו לקבוע עד כמה קשר כימי יהיה יוני או קוולנטי כתלות במטען החשמלי ובגודל של היונים החיוביים והשליליים.
{| class="wikitable"
!קשר יוני
!קשר קוולנטי
|-
|יון חיובי (קטיון) גדול
|יון חיובי קטן
|-
|מטען חיובי קטן
|מטען חיובי גדול
|-
|יון שלילי (אניון) קטן
|יון שלילי גדול
|}

כך למשל ב-NaCl יון הנתרן החיובי גדול למדי והמטען החיובי קטן (1+) ולכן התרכובת תהיה יונית. לעומת זאת באלומיניום יודי AlI<sub>3</sub> המטען הפורמלי של האלומיניום גדול (3+) והוא קשור לאניון גדול (יודיד) ולכן לקשר אלומיניום-יוד יהיה אופי קוולנטי המתבטא, למשל, בטמפרטורות ההתכה והרתיחה הנמוכות. הקוולנטיות היחסית של הקשר בין אלומיניום ליוד נובע מיכולתו של יון האלומיניום למשוך אליו אלקטרונים מהענן האלקטרוני הגדול של היוד בו האלקטרונים בקליפה החיצונית "ממוסכים" ממשיכת הגרעין. אם נחליף את היוד בפלואור, הרי שהתרכובת אלומיניום פלואוריד AlF<sub>3</sub> היא בעלת אופי יוני משום שענן האלקטרונים בפלואור (שהאלקטרושליליות שלו גבוהה) מרוכז יותר ומושפע פחות מהמשיכה החשמלית של הקטיון. 

היכולת ליצור קיטוב וכך למשוך אלקטרונים מהאניון ולהעניק אופי קוולנטי לקשר:
* עולה עם יכולתו של הקטיון למשוך אלקטרונים ובהתאם לחוק קולון למטען חלקי הרדיוס היוני Z/r (כאשר Z הוא המטען הפורמלי של הקטיון ו-r הוא הרדיוס)
* יכולת האניון לתרום מטען ליצירת קשר קוולנטי היא ה"רכות" (Softness) שלו והיא עולה, כאמור, עם הרדיוס.
* קונפיגורציית גז אציל: יון חיובי שלו קונפיגורציית גז אציל יהיה בעל יכולת קיטוב נמוכה יותר ולכן ייצור תרכובות שאופיין יוני יותר וקוולנטי פחות מקטיונים שאין להם קונפיגורציה כזו. כך למשל למרות שיון הסידן <sup>+</sup>Ca<sup>2</sup> הוא בעל רדיוס דומה ליון כספית <sup>+</sup>Hg<sup>2</sup> ומטענם זהה הרי שיון הכספית ייצר קשרים בעלי אופי קוולנטי יותר מיון הסידן (שלו קונפיגורציה אלקטרונית כשל ארגון). הסיבה להבדל היא יכולת המיסוך הנמוכה של אלקטרונים באורביטלות d כך שהמטען האפקטיבי שיפעיל יון הכספית על ענן האלקטרונים של האניון יהיה גדול יותר מזה שיפעיל יון הסידן
בהתאם לכללי פג'נס מקובל כי כל קשר בו המטען הפורמלי של הקטיון הוא 3+ או יותר אינו יכול להיחשב כקשר יוני טהור. כך למשל בתחמוצת הטיטניום רוטיל TiO<sub>2</sub> המטען הגבוה של יון הטיטניום (+4) מבטיח אופי קוולנטי לקשר למרות הפרש האלקטרושליליות הניכר בין טיטניום לחמצן, ואכן חישובים תיאורטים מראים כי המטען הממשי על יון הטיטניום הוא 1.2+ ועל החמצן 0.6- כלומר על שיתוף מטען ניכר בין החמצן לטיטניום.

==הערות שוליים==

קטגוריה:כימיה אי-אורגנית
קטגוריה:קשרים כימיים
אל-האול

אַלְ-הַוְל (בערבית: الهول – הבִּיצַה) היא עיירה במזרח מחוז אל-חסכה שבצפון-מזרח סוריה. העיירה ממוקמת כ-40 קילומטרים מזרחית לאל-חסכה, על גדות נחל האכזב עטאללה. מעיין אל-האול שבדרום העיירה המשיך לנבוע למרות ייבוש הנחל. במפקד שנערך בשנת 2004 נרשמו בעיירה 3,409 תושבים.
מחנה הפליטים אל-האול, אוקטובר 2019.
דרומית לאל-האול,
סמוך לגבול עיראק-סוריה, ממוקם מחנה פליטים ובו 50,000 פליטים, רובם עקורים מהמדינה האסלאמית. רשמית המחנה נשלט על ידי הכוחות הסוריים הדמוקרטיים בגיבוי אמריקני. ברם, בפועל אנשי דאעש מנהלים את החיים במחנה ומגייסים מתוכו פעילים למטרותיהם. תנאי התברואה והמחייה במקום הם מהקשים בעולם.

==קישורים חיצוניים==

== הערות שוליים ==

קטגוריה:יישובים בסוריה שנכבשו על ידי המדינה האסלאמית
קטגוריה:סוריה: יישובים
ג'עפר מוחמד סעד

ג'עפר מוחמד סעד (בערבית: جعفر محمد سعد; נרצח ב-6 בדצמבר 2015) היה איש צבא ופוליטיקאי תימני, מושל מחוז עדן והעיר עדן.

==ביוגרפיה==
סעד היה איש צבא בדרום תימן לפני איחוד תימן, ולפי הדיווחים נלחם במלחמת האזרחים בתימן ב-1994 ואחר כך חי בגלות במצרים ובאנגליה. הוא היה מקורבו ויועצו של נשיא תימן עבד רבו מנסור האדי, במלחמת האזרחים בתימן השתתף בדרגת אלוף בהגנה על העיר החשובה בדרום המדינה, עדן, מפני המורדים החות'ים. ב-9 באוקטובר 2015 התמנה כמושל עדן.

ב-6 בדצמבר 2015 נרצח סעד בהתנקשות בחייו שבוצעה באמצעות מכונית תופת שהופעלה סמוך לשיירת הרכבים בה נסע. עמו נהרגו שישה בני אדם נוספים, בהם ממאבטחיו.

ארגון המדינה האסלאמית לקח אחריות למתקפה.

==קישורים חיצוניים==
* 

קטגוריה:ילידי 1950
קטגוריה:הרוגי התנקשויות
קטגוריה:קורבנות רצח באסיה
קטגוריה:פוליטיקאים תימנים
קטגוריה:המדינה האסלאמית: פיגועים
קטגוריה:פיגועי מכונית תופת
קטגוריה:קצרמר תימן
קטגוריה:תימנים שנפטרו ב-2015
היינריך העשירי, דוכס בוואריה

היינריך הגאה (בגרמנית: Heinrich der Stolze; 1108 – 20 באוקטובר 1139), אשר נמנה עם בית ולף (Welf), היה דוכס בוואריה תחת השם היינריך העשירי (1126–1138) ודוכס סקסוניה תחת השם היינריך השני (1137–1139).

==ביוגרפיה==
היינריך נולד בשנת 1108 להיינריך התשיעי, דוכס בוואריה ולוולפהילדה מסקסוניה, בתו של מגנוס, דוכס סקסוניה. בשנת 1126 מת היינריך התשיעי, והיינריך עלה לשלטון במקומו בבוואריה. בשנת 1127 התחתן היינריך עם גרטרוד מזיפלינגנבורג, בתו של לותאר השלישי, קיסר האימפריה הרומית הקדושה, ולזוג נולד הבן היינריך הארי, דוכס סקסוניה ובוואריה. היינריך תמך בלותאר במאבקו כנגד האחים פרידריך השני, דוכס שוואביה וקונראד השלישי, מלך גרמניה. בשנת 1136 נטל היינריך חלק במסעו של חמיו לאיטליה, וסייע לו בכיבוש ממלכת סיציליה. כגמול על עזרתו, מונה היינריך למרקיז טוסקנה ודוכס ספולטו.

לאחר מותו של לותאר השלישי, קיסר האימפריה הרומית הקדושה בשנת 1137, היה היינריך בין המועמדים לרשת את הכתר, אולם לבסוף נבחר קונראד השלישי, מלך גרמניה. קונראד דרש מהיינריך לוותר על דוכסות סקסוניה, אולם היינריך סירב ואף נמנע מלהישבע שבועת אמונים לקונראד. בתמורה, נישל קונראד את היינריך בשנת 1139 מנחלותיו, ומסר את דוכסות בוואריה ללאופולד הרביעי, מרקיז אוסטריה, ואת דוכסות סקסוניה לאלברכט "הדב". היינריך החל לגייס את כוחותיו והצליח להחזיר לידיו את דוכסות סקסוניה, אולם לפתע מת בפתאומיות, תוך שהוא משאיר את בנו הקטן היינריך הארי, דוכס סקסוניה ובוואריה.

==אילן יוחסין==

==קישורים חיצוניים==

* 

{| class="wikitable" style="text-allign:center;margin:auto;"
|-
| colspan="3" align="center"| היינריך העשירי, דוכס בוואריה בית ולף נולד:1108 מת:20 באוקטובר 1139
|-
| rowspan="1" align="center"| היינריך התשיעי
| rowspan="1" align="center"| דוכסות בוואריה 1126–1138
| rowspan="1" align="center"| לאופולד
|-
| rowspan="1" align="center"| לותאר זופלינבורג
| rowspan="1" align="center"| דוכסות סקסוניה 1137–1139
| rowspan="1" align="center"| אלברכט "הדב"
|-
| rowspan="1" align="center"| אנגלברט השלישי, מרקיז איסטריה
| rowspan="1" align="center"| מרקיזות טוסקנה ודוכסות ספולטו 1137–1139
| rowspan="1" align="center"| אולריך מאטמס
|}

קטגוריה:סקסוניה: היסטוריה
קטגוריה:בוואריה: היסטוריה
קטגוריה:אנשי ימי הביניים
קטגוריה:האימפריה הרומית הקדושה
קטגוריה:דוכסי בוואריה
קטגוריה:בית ולף
קטגוריה:ילידי 1108
קטגוריה:נפטרים ב-1139
קדחת הקרח

קדחת הקרח (באנגלית: Frozen Fever) הוא סרט הנפשה קצר באורך 7 דקות, שהופק על ידי אולפני ההנפשה של וולט דיסני והופץ על ידי סרטי אולפני וולט דיסני שבבעלות חברת וולט דיסני. הסרט מתרחש לאחר אירועי הסרט "לשבור את הקרח" שיצא ב-2013, ומספר את סיפור מסיבת יום ההולדת 19 של אנה. כריס באק וג'ניפר לי חזרו לכיסא הבמאים פעם נוספת בעוד שקריסטן בל, אידינה מנזל, ג'ונתן גרוף, וג'וש גד חזרו לדבב את הדמויות כמו שדיבבו בסרט הקודם.

קדחת הקרח הוכרז לראשונה בספטמבר 2014 על ידי סמנכ"ל "הנפשות דיסני", ג'ון לאסיטר. הסרט הוצג ויצא לראשונה בבתי קולנוע לצדו של הסרט "סינדרלה" ב-13 במרץ 2015. הסרט קיבל ביקורות חיוביות ממבקרים, יחד עם דברי שבח לשיר החדש "Making Today a Perfect Day" שנכתב על ידי קריסטן אנדרסון-לופז ורוברט לופז.

==עלילה==
הגיע יום הולדתה ה-19 של אנה, אלזה מתכננת לה מסיבת הפתעה מיוחדת בעזרתם של קריסטוף, סוון, ואולף. אבל בעוד שהיא מובילה את אנה במסע אחר מתנות יום ההולדת שלה באמצעות חוט שמתפתל סביב הממלכה, אלזה חוטפת צינון, ושלא ביודעין מייצרת קבוצה של אנשי שלג קטנים עם כל עיטוש היוצא לה. אנשי השלג הקטנים מתחילים לפרק את הקישוטים המושקעים של מסיבת יום ההולדת בזמן שקריסטוף מנסה לעצור אותם. בעוד אלזה מובילה את אנה ברחבי הממלכה, קריסטוף, סוון, ואולף מנסים להשתלט על אנשי השלג הקטנים ולתקן את הקישוטים ולתלות אותם מחדש כמו שהיו, בדיוק בזמן לחזרתן של אנה ואלזה לטירה. לאחר שאלזה כמעט נופלת ממגדל השעון, אנה מושכת אותה חזרה ומשכנעת אותה לקחת מנוחה, והשתיים חוזרות לארמון. בארמון, בעוד אנה מופתעת מהמסיבת הפתעה שארגנו לכבודה, אלזה מתעטשת שוב ויוצרת כדור שלג ענק דרך שופר ענקי, היא נושפת בשופר והכדור שלג הענק עף ופוגע בהאנס המרצה את עונשו בבית הכלא. אז, לאחר המסיבה אלזה נשכבת במיטתה למנוחה תחת השגחתה וטיפולה של אנה. בינתיים, אולף, קריסטוף, וסוון מלווים את אנשי השלג הקטנים אל ארמון הקרח של אלזה, שם הם פוגשים את איש השלג הענק מרשמלו ונשארים איתו.

==צוות השחקנים==
{| class="wikitable" Class="wikitable"
! colspan="4"|דמויות ומדבבים
|-
! colspan="2"|הדמות !! colspan="2"|המדבב/ת
|-
! שם הדמות !! אודות הדמות !! במקור / באנגלית !! בעברית
|-
| אנה || בת מלוכה ואחותה הצעירה של אלזה || קריסטן בל || עינת אזולאי
|-
| אלזה || מלכת השלג ואחותה הגדולה של אנה || אידינה מנזל || מונה מור
|-
| קריסטוף|| מוכר קרח || ג'ונתן גרוף || גילן שחף
|-
| אולף || איש שלג || ג'וש גד || עידו רוזנברג
|-
| אוקן || בעל תחנת מסחר וסאונה || כריס ויליאמס || יובל ינאי
|-
| האנס || נסיך מאיי הדרום, נמצא כעת בבית כלא || סנטינו פונטאנה || לירון לב
|}

==קישורים חיצוניים==
* 

* [http://www.frogi.co.il/bidur-cinema/11517.html מתי יגיע למסכי הקולנוע הסרט "קדחת הקרח"?] באתר "פרוגי"
* [https://web.archive.org/web/20151208025001/http://cinemascope.mako.co.il/archives/20688 "סינדרלה״, ביקורת (וגם: ״קדחת הקרח״)] באתר "סינמסקופ"

==הערות שוליים==

קטגוריה:סרטים אמריקאיים
קטגוריה:סרטי פנטזיה
קטגוריה:דיסני: סרטים
קטגוריה:סרטי 2015
קטגוריה:סרטי אנימציה ממוחשבת
קטגוריה:סרטי הנפשה
קטגוריה:סרטי קומדיה
קטגוריה:סרטי קומדיה מונפשים
קטגוריה:סרטים קצרים
קטגוריה:סרטי הנפשה מוזיקליים
קטגוריה:לשבור את הקרח
קטגוריה:סרטים על אחיות
קטגוריה:סרטים קצרים של דיסני
דראפט ההרחבה של שנת 1974 ב-NBA

דראפט ההרחבה של שנת 1974 בליגת ה-NBA היה דראפט ההרחבה השישי בתולדות הליגה. הדראפט התקיים ב-20 במאי 1974 בעקבות הצטרפותה של קבוצת ניו אורלינס ג'אז כקבוצה ה-22 בליגת ה-NBA.

==תהליך הבחירה==
בדראפט הרחבה לכל קבוצה יש אפשרות "להגן" על חלק משחקני הסגל שלה, בחירת השחקנים מתבצעת מתוך רשימת השחקנים הלא-מוגנים. בדראפט הנוכחי יכלה כל קבוצה להגן על 7 שחקנים, מתוך השחקנים הנותרים בחרה דאלאס 17 שחקנים, אחד מכל קבוצה.

הבחירות של הג'אז כללו את הסנטר וולט בלאמי, שרשם לזכותו 4 הופעות במשחק האולסטאר, בוב קאופמן שהופיע 3 פעמים באולסטאר וג'ון בלוק שרשם הופעה אחת. אך הקריירה של שחקני האולסטאר בקבוצה לא האריכה ימים-קאופמן הועבר בטרייד לאטלנטה הוקס, בלאמי בן ה-35 שיחק רק משחק אחד במדי הקבוצה ואחריו פרש ובלוק שיחק 4 משחקים, בטרם הועבר בטרייד לשיקגו.

בטרם ביצוע הדראפט ביצעו הג'אז עסקה עם אטלנטה הוקס במסגרתו הועבר פיט מרוויץ' לקבוצה בתמורה לרכז ולפורוורד הראשון שיבחרו בדראפט (בוב קאופמן ודין ממינגר). 10 שחקנים מתוך 17 השחקנים שבחרה הקבוצה שיחקו במדיה במהלך העונה הראשונה בליגה, אך רק 3 מהם שיחקו יותר מעונה אחת.

==שחקנים שנבחרו בדראפט==
{| class="wikitable sortable"
|-
! שם !! עמדה !! קבוצה קודמת !! ותק !! עונות עם ניו אורלינס
|-
| דניס אווטרי || סנטר || שיקגו בולס || 4 || לא שיחק בקבוצה
|-
| ג'ים בארנט || רכז/פורוורד || גולדן סטייט ווריורס || 8 || 1974
|-
| וולט בלאמי || סנטר || אטלנטה הוקס || 13 || 1974
|-
| ג'ון בלוק || פורוורד || קנזס סיטי קינגס || 8 || 1974
|-
| בארי קלמנס || פורוורד || קליבלנד קאבלירס || 9 || לא שיחק בקבוצה
|-
| אי. סי. קולמן || פורוורד|| יוסטון רוקטס || 1 || 1974
|-
| למאר גרין || פורוורד/סנטר || פיניקס סאנס || 5 || 1974
|-
| נייט הות'ורן || רכז || לוס אנג'לס לייקרס || 1 || לא שיחק בקבוצה
|-
| אולי ג'ונסון||פורוורד || פורטלנד טרייל בלייזרס || 21 || 1974
|-
| בוב קאופמן || פורוורד/סנטר || באפלו ברייבס || 6 || לא שיחק בקבוצה
|-
| טובי קימבל || פורוורד/סנטר || פילדלפיה 76' || 8 || 1974
|-
| סטיב קוברסקי || פורוורד/סנטר || בוסטון סלטיקס || 5 || לא שיחק בקבוצה
|-
| סטו לנץ || רכז || דטרויט פיסטונס || 6 || 1974
|-
| דין ממינגר || רכז || ניו יורק ניקס || 3 || לא שיחק בקבוצה
|-
| לואי נלסון || רכז || וושינגטון בולטס || 1 || 1974–1976
|-
| קרטיס פרי || פורוורד || מילווקי באקס || 4 || לא שיחק בקבוצה
|-
| באד סטלוורת' || רכז/פורוורד || סיאטל סופרסוניקס || 2 ||1974–1977
|}

קטגוריה:דראפט הרחבה: NBA
קטגוריה:1974 בספורט
קטגוריה:1974 בארצות הברית
לויד אוסטין

לויד ג'יימס אוסטין השלישי (באנגלית: Lloyd James Austin III; נולד ב-8 באוגוסט 1953) הוא גנרל אמריקאי בדימוס, המכהן כמזכיר ההגנה של ארצות הברית. בתפקידו האחרון בצבא ארצות הברית פיקד על פיקוד מרכז של ארצות הברית.

==ביוגרפיה==
אוסטין נולד וגדל במוביל, אלבמה. הוא החל את דרכו בצבא ארצות הברית עם הירשמו למכללה הצבאית באקדמיה הצבאית ווסט פוינט. בשנת 1975 סיים את לימודיו, הוסמך כקצין והתגייס לצבא.

=== קריירה צבאית ===
אוסטין עבר הכשרה כלוחם וקורס קציני חי"ר. לאחר מכן שירת כמפקד מחלקה ברגימנט החי"ר ה-7 של הדיוויזיה השלישית. לאחר מכן שימש במספר תפקידי פיקוד ומטה בדיוויזיה המוטסת ה-82 ובכלל זה כמפקד פלוגה, קצין אג"ם חטיבתי וכמפקד הגדוד ה-2 ברגימנט המוצנח ה-505 וכמפקד חטיבה בדיוויזיה. לאחר מכן שימש כעוזר מפקד דיוויזיית החי"ר ה-3 ולחם במלחמת עיראק. על האופן שבו פיקד מלפנים על כוחות החוד של הדיוויזיה, במהלך נתיב הקרבות לבגדד, עוטר בכוכב הכסף.

לאחר מכן פיקד על הדיוויזיה ההררית ה-10. בשנת 2006 מונה למפקד הקורפוס המוטס ה-18. לאחר מכן שימש כמפקד הכוחות בעיראק. בתפקידו הבא שימש כסגן ראש מטה צבא ארצות הברית, ובשנת 2013 מונה למפקד פיקוד מרכז של ארצות הברית. ב-5 באפריל 2016 פרש מהשירות הצבאי. לאחר פרישתו מונה לדירקטור בחברות ריית'יאון, נוקור וטנט הלת'קר .

=== מזכיר ההגנה ===
בדצמבר 2020 הכריז הנשיא הנבחר של ארצות הברית, ג'ו ביידן כי בחר באוסטין לשמש כמזכיר ההגנה בממשלו העתידי. אוסטין הוא האפרו-אמריקאי הראשון בתפקיד זה. ב-22 בינואר 2021 אושרה מועמדותו בסנאט של ארצות הברית, והוא הושבע לתפקידו באותו היום.
מזכיר ההגנה לויד אוסטין בפגישה עם ראש הממשלה בנימין נתניהו
ב-13 לאוקטובר 2023 הגיע אוסטין לביקור רשמי בישראל בשל מלחמת חרבות הברזל ונפגש עם ראש הממשלה בנימין נתניהו ושר הביטחון יואב גלנט<ref></ref>. במהלך ביקור זה אמר על החמאס כי מעשיו "מגעילים" והוסיף שמעשי החמאס "גרועים יותר ממעשיו של דאעש"<ref></ref>.

==קישורים חיצוניים==

* .
* .

==הערות שוליים==

קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הכסף
קטגוריה:מעוטרי מדליית השירות המצוין (צבא ארצות הברית)
קטגוריה:גנרלים בצבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד מרכז של ארצות הברית
קטגוריה:מפקדי הדיוויזיה ההררית העשירית
קטגוריה:מפקדי הקורפוס המוטס ה-18
קטגוריה:בוגרי האקדמיה הצבאית של ארצות הברית
קטגוריה:דירקטורים אמריקאים
קטגוריה:חברי הקבינט של ארצות הברית בממשל ג'ו ביידן
קטגוריה:מזכירי ההגנה של ארצות הברית
קטגוריה:בוגרי אוניברסיטת אובורן
קטגוריה:בוגרי אוניברסיטת ובסטר
קטגוריה:בוגרי מכללת פיקוד ומטה הכללי של צבא ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1953
סן-סן-דני

סֵן-סַן-דני (בצרפתית: Seine-Saint-Denis) הוא מחוז בחבל איל-דה-פראנס שבצרפת. המחוז נמצא צפונית-מזרחית לפריז. הוא אחד משלושת המחוזות המרכיבים את הטבעת הפנימית שמקיפה את פריז יחד עם רמות הסן ועמק המארן. המחוז הוכרז ב-1968.

סן-סן-דני הוא המחוז השישי בכמות אוכלוסייה מבין מחוזות צרפת.

==קישורים חיצוניים==

* 

* 

*
קטגוריה:ערכים שבהם תבנית בריטניקה אינה מתאימה
קטגוריה:איל-דה-פראנס: מחוזות
קטגוריה:מדינות וטריטוריות שהוקמו ב-1968
אסמולול

אֶסמוֹלוֹל (Esmolol) היא תרופה מקבוצת חוסמי בטא מסוג β1 סלקטיביים, המשמשת להורדת לחץ דם, האטת הדופק והפחתת עוצמת התכווצות הלב. לעומת תרופות אחרות מסוגה, תרופה זו מתחילה לפעול במהירות ויש לה משך פעולה קצר.

אסמולול חוסמת קולטנים אדרנרגיים מסוג β1 של מערכת העצבים הסימפתטית הנמצאים בלב ובאיברים נוספים. היא גורמת להאטת הדופק, להפחתת עוצמת התכווצות הלב ולהורדת לחץ דם, ובכך היא משמשת בטיפול לטכיקרדיה מסוגים שונים. זוהי גם תרופת הבחירה לטיפול ראשוני בחשד לבתירת אבי העורקים. היא ניתנת בעירוי תוך-ורידי איטי בשל משך הפעולה הקצר שלה.

אסמולול מפורקת בהידרוליזה על ידי אסטראזים בדם. הפירוק המהיר מתאפשר בשל שרשרת צדדית אסטר-מתיל. תוצר הפירוק הוא חומצה חופשית ומתנול, אולם כמות המתנול הנוצרת דומה לזו הנוצרת באופן אנדוגני. זמן מחצית החיים של התרופה הוא 9 דקות.

==קישורים חיצוניים==

קטגוריה:תרופות הפועלות על המערכת הקרדיווסקולרית
קטגוריה:תרופות אנטי-אריתמיות
קטגוריה:חוסמי בטא
דילבת

דילבת והערים השכנות ב[[תקופת עובייד]]
דילבת הייתה עיר שומרית עתיקה קטנה, ששכנה מדרום-מזרח לבבל, על הגדה המזרחית של הזרוע המערבית של הפרת. מקומה של העיר זוהה באתר תל א(ל)-דַּיְלַם (Tell al-Deylam) במחוז אל-קאדסיה בעיראק, כ-25 ק"מ מבבל. בחפירות הארכאולוגיות בעיר זוהה הזיגוראת של אוראש, אלת האדמה השומרית, המופיע בעלילות גילגמש. האלה אוראש הייתה האלה הפטרונית של העיר.

== היסטוריה ==
דילבת נוסדה בשומר בתקופת השושלת הקדומה בשנת 2700 לפנה"ס לערך. העיר הייתה מיושבת בתקופה האכדית, בתקופה הבבלית הקדומה, בתקופה הכשית, בתקופת האימפריה הסאסאנית ובתקופה האסלאמית הקדומה. העיר שימשה כמרכז חקלאי קדום שטיפח את חיטת איינקורן (einkorn wheat) וייצור מוצרים מסוף. העיר שכנה לגדות תעלת ארחתום (Arahtum).

ההיסטוריה של העיר הייתה משולבת בהיסטוריה של הישויות המדיניות הגדולות יותר שהתקיימו בסביבתה. המלך הבבלי שומו-אבו, שייסד את השושלת הראשונה של בבל ומלך במאה ה-19 לפנה"ס, טען שהוא שלט על העיר. אבל עד שלטונו של בנו שומו-ל-אל, היא נשלטה כנראה על ידי כאזאלו, עיר מדינה שומרית שבדרום מסופוטמיה. בכתובות שנשארו מהמלך הבבלי שומו-ל-אל, הוא ציין שהוא בנה את חומות העיר. הוא העבירה לתחום השפעתו בשנה ה-12 למלכותו.

== ארכאולוגיה ==
האתר כולל שתי תלוליות. בתלולית המערבית הקטנה נמצאו שרידים מהאלף הראשון לפנה"ס והתקופה האיסלאמית הקדומה. בתלולית המזרחית הגדולה, שהיקפה הכולל הוא כ-500 מטר, נמצאו שרידים מהאלף השלישי ועד האלף הראשון לפנה"ס. האתר נחפר לתקופה קצרה על ידי הארכאולוג האשורי הורמוזד רסאם. הוא גילה באתר מספר לוחות בכתב יתדות בעיקר מהתקופה הנאו-בבלית. האתר נחפר ב-1989 על ידי ג'. א. ארמסטרונג (J. A. Armstrong) מהמכון האוריינטלי של אוניברסיטת שיקגו. למרות שהאתר נחפר מעט, הגיעו לאורך השנים לשוק העתיקות לוחות בכתב יתדות שהגיעו לשם כתוצאה משוד עתיקות. הלוחות שנחפרו באתר שוכנים באוסף מוזיאון אשמוליאן.

==קישורים חיצוניים==

* [http://www.cemml.colostate.edu/cultural/09476/iraq05-032.html Dulaim (ancient: Dilbat)] באתר הצבא האמריקאי

==הערות שוליים==

קטגוריה:עיראק: אתרים ארכאולוגיים
קטגוריה:ערי מדינה בשומר
נו'וה

נוּ'וָה (סינית: 女媧, פיניין: Nǚwā) היא אלה במיתולוגיה הסינית העתיקה. היא ידועה כמי שיצרה את המין האנושי ותיקנה את השמיים. על פי רשומות ההיסטוריון וכמה מקורות נוספים היא אף נחשבת אחת משלושת המלכים וחמשת הקיסרים.

==נו'וה בתיעודים הקדומים==
החוואי נאן דזה מן המאה ה-2 לפנה"ס, משייך את נו'וה לתקופה בה השמים והארץ שררו בתוהו:

התוהו, כמו גם תיקון השמיים, מקושרים למאבק בין גונגגונג לבין הקיסר גְ'ווָאנְשׂוּ' ולפגיעה בהר בוג'ואו שהפכה לנושא מוכר בסיפורי הפולקלור הסיניים. בהמשך אותו פרק מוזכר כי נו'וה ופו שי לא חוקקו חוקים, אלא שלטו בעזרת הסגולה.

אותן אגדות על נו'וה מוזכרות גם בשירים של צ'ו שמקורם במאות 3-4 לפנה"ס.

ב"מאזן דיונים" מן המאה ה-2 לספירה ובליה דזה מן המאה ה3-4 לספירה ניתן לאגדה הקשר אטיולוגי: מאחר שלשמיים חסרה תמיכה בצפון-מערב, גורמי השמיים זורמים לשם, ומאחר שלאדמה חסרה תמיכה בדרום-מזרח, הנהרות נשפכים לשם. אך בעוד ש"מאזן דיונים" מייחס את הנטייה לכך שלא הוצבו רגלי צב באותן נקודות, הליה דזה דווקא טוען כי שבירת העמודים בידי גונגגונג בוצעה לאחר התיקון של נו'וה, ולכן המצב המתואר הוא גם המצב כיום.

בשוו ון ג'יה דזה מן המאה ה-2 לספירה, בערך 媧, מצוין כי מדובר באלה שהביאה להיווצרות ריבוא היצורים, ואולם ב"מאזן דיונים" דווקא נאמר (כחלק מטיעון): "נו'וה, אדם הייתה, והאדם גם אם גבוה הוא, לא יגיע לשמיים.", אם כי ייתכן שהכוונה שם למידותיה הפיזיות בלבד. 

בערך 簧 (שם של כלי נגינה) ב"שוו ון גיה דזה" מצוין כי היא יצרה את כלי הנגינה המוכר כיום כמבוסס על נשיפה בלשוניות מתכת.

במאמרות האדון הנחבא גם הוא מן המאה ה-2 לספירה, מוזכר כי מלבד פו שי ושנונג, זהותו של השלישי מבין שלושת המלכים נתונה לוויכוח, ובין הדעות השונות יש מי שטוענים כי מדובר בנו'וה. גם צידוקי המנהגים בן אותה תקופה מצטט ספר אחר בו נטען במפורש שהיא אחת משלושת המלכים.

בטקסטים מאוחרים יותר כגון "תיעוד הפלאים הייחודיים" מן המאה ה7-9 לספירה, נו'וה מתוארת כאשתו של פו שי, כאחותו של פו שי, או כשניהם גם יחד.

"הקלאסיקה של ההרים והימים", כהרגלה, מכילה התייחסות שאינה מראה כל קשר למקורות האחרים: "יש שם עשרה אלים הנקראים קרביה של נו'וה, אשר הפכו לאלים והתיישבו במישור ליגואנג".

==דמותה==
באגדות ובציורים שונים מוצגת נו'וה, כמו מלכים קדומים אחרים, כבעלת גוף נחש. אזכור לכך ניתן אף למצוא בספרות הדאואיסטית העתיקה:

"מאזן דיונים" מציין גם כי נהוג לצייר את דמותה כדמות אישה נשואה.

== קישורים חיצוניים ==

* 

==הערות שוליים==

קטגוריה:סינים
קטגוריה:מיתולוגיה סינית